જામનગરમાં પોલિટેકનિકના વિદ્યાર્થીએ રહસ્યમય સંજોગોમાં આત્મહત્યા કરતાં પોલીસે સઘન તપાસ શરૂ કરી છે. જામનગરમાં મેહુલનગર ખાતે આવેલી શિવમ્ પાર્ક સોસાયટીમાં રહેતા અને પોલિટેકનિકમાં અભ્યાસ કરતા કેલ્વિન સંજયભાઇ માંગુકિયા નામના ૧૮ વર્ષના વિદ્યાર્થીએ અગમ્ય કારણસર પોતાના ઘરમાં જ ઝેરી ટીકડીઓ ખાઇ લેતાં તેને ગંભીર હાલતમાં ખાનગી હોસ્પિટલમાં સારવાર હેઠળ ખસેડાયો હતો જ્યાં સારવાર દરમ્યાન તેનું મોત થયું હતું. પોલીસે તાત્કાલીક પહોંચી જઇ લાશને પીએમ માટે મોકલી આપી હતી.